### Anexa 5 - Formulare pentru achiziția de servicii de consultanță

#### [Anexa 5.1 - Termeni de referință](#Anexe)

Proiectul privind Învățământul Secundar (ROSE)

Schema de Granturi Competitive pentru Universități

Beneficiar: Universitatea Nationala de Stiinta si Tehnologie Politehnica Bucuresti - Facultatea de Electronică, Telecomunicații și Tehnologia Informației

Titlul proiectului: Sprijin profesionalizat pentru studenți în vederea creșterii ratei de promovabilitate (SPPS-PRO)

Acord de grant nr. 385/SGCU/SS/III/15.09.2020

**Termeni de referință pentruachiziție de servicii de consultanță**

**Consultanți individuali – studenți (4 consultanți)**

**1. Context**

Proiectul privind Învățământul Secundar (Romania Secondary Education Project – ROSE), în valoare totală de 200 de milioane de euro, este finanțat integral de BIRD, în baza Legii nr. 234/2015 *pentru ratificarea Acordului de Împrumut (Proiectul privind învățământul secundar) între România și Banca Internațională pentru Reconstrucție și Dezvoltare, semnat la Washington la 17 aprilie 2015* (Monitorul Oficial, Partea I, nr. 757/12.10.2015), și se va derula pe o perioadă de 7 ani, în intervalul 2015 – 2022. Proiectul este implementat de către Ministerul Educației Naționale, prin Unitatea de Management al Proiectelor cu Finanțare Externă.

Obiectivele de Dezvoltare ale proiectului ROSE sunt îmbunătățirea tranziției de la liceu la învățământul terțiar și creșterea gradului de retenție în primul an de învățământ universitar în instituțiile finanțate în cadrul proiectului.

În baza Acordului de Grant nr. AG385/SGU/SS/III din 15.09.2020, semnat cu MEN-UMPFE, Universitatea Politehnica Bucureşti, Facultatea de Electronică, Telecomunicații și Tehnologia Informației a accesat în cadrul schemei de granturi Competitive pentru Universități un grant în valoare de 709.462,00 LEI pentru implementarea proiectului Sprijin profesionalizat pentru studenți în vederea creșterii ratei de promovabilitate (SPPS-PRO) și intenționează să utilizeze o parte din fonduri pentru achiziția de servicii de consultanță - Consultanți individuali - studenți care vor participa la desfăşurarea activităţilor de îndrumare și sprijin pentru studenții din GT al proiectului SPPS-PRO alături de tutorii cadre didactice (Activitatea A2 – Campanii de conștientizare a potențialului grup țintă și A9 - Organizarea și desfășurarea acțiunilor de îndrumare și sprijin – tutorat din cadrul proiectului).

**2. Obiectiv**

Obiectivul acestor servicii de consultanță este desfășurarea activităților de îndrumare și sprijin cu studenții din GT al subproiectului SPPS-PRO alături de tutorii cadre didactice.

**3. Scopul serviciilor**

În vederea îndeplinirii obiectivului serviciilor, Consultantul va realiza următoarele activităţi:

- Acțiuni de îndrumare și sprijin – tutorat - studenții din GT vor primi informații referitoare la procedurile administrative (modalitatea de notare în cadrul disciplinelor din planul de învățământ, modalitatea de desfășurare a activităților didactice - orar - și a sesiunii de examene, facilitățile financiare de care se pot bucura, modul de eliberare al diferitelor documente de către secretariat) din UPB și din Facultatea de Electronică, Telecomunicații și Tehnologia Informației, informații referitoare la mediul academic, sprijin în acomodarea la cămin și informații legate de activitățile extrașcolare care se pot desfășura în UPB. Rezultatele vizate prin desfășurarea activității A9. sunt: organizarea și desfășurarea a 4 acțiuni de îndrumare și sprijin – tutorat pe întreaga durată a proiectului.

- Se implica in toate activitățile proiectului alături de tutorii cadre didactice;

- Participă la organizarea și derularea sesiunilor de coaching și dezvoltare personală pentru studenții din grupul țintă al proiectului.

**4. Livrabile**

Ca rezultat al serviciilor descrise mai sus, Consultantul va trebui să transmită următoarele livrabile:

- Rapoarte lunare de activitate – vor conține descrierea actiunilor desfasurate in perioada de raportare;

- Raport final de activitate.

**5. Cerințe privind calificarea Consultanților**

În baza experienței în domeniu, Consultantului i se solicită să presteze serviciile luând în considerare principiul economiei și eficienței şi să ofere nivelul etic şi profesional cel mai ridicat, astfel încât Beneficiarul să fie capabil să finalizeze proiectul finanțat în cadrul Schemei de granturi Competitive pentru Universități, conform procedurilor descrise în Manualul de Granturi şi termenelor din Acordul de Grant semnat cu MEN-UMPFE.

**Competențele minime** cerute pe care trebuie să le dovedească Consultanții sunt următoarele:

- Student al Facultății de Electronică, Telecomunicații și Tehnologia Informației în cadrul ciclului de studii universitare de licență (anul 2, 3 sau 4) sau în cadrul ciclului de studii universitare de masterat (anul 1 sau 2);

- Implicarea in activități extrașcolare sau în acțiuni de voluntariat în folosul studenților din cadrul facultății sau universității constituie un avantaj;

- Rezultatele școlare bune – promovabilitate bună/ integralist reprezintă un avantaj;

- Participarea anterioară în proiecte educaționale constituie un avantaj

**6. Alți termeni relevanți**

**Perioadă de implementare/ Durata serviciilor.**

* 4 luni în anul IV de implementare, perioada estimată fiind iunie 2024 - septembrie 2024
* Durata estimată a contractului este de 80 de ore/an, respectiv 20 ore/lună

**Locație.**

Consultanții își vor desfășura activitatea la sediul Beneficiarului (Facultatea de Electronică, Telecomunicații și Tehnologia Informației – Universitatea POLITEHNICA din BUCUREŞTI) sau online.

**Raportare.**

Consultanţii vor întocmi:

- Rapoarte de activitate lunare

- Raport final de activitate

Termenele estimate pentru efectuarea raportării sunt:

1. 10.07.2024 - raport lunar

2. 10.08.2024 - raport lunar

3. 10.09.2024 - raport lunar

4. 15.09.2024 - raport final

Persoana care primește și verifică rapoartele lunare/de progres/final de activitate este dna SANDU ALINA, Tutor grup tinta în cadrul proiectului SPPS-PRO.

**Facilități oferite de Beneficiar.**

Beneficiarul grantului (Facultatea de Electronică, Telecomunicații și Tehnologia Informației – Universitatea Nationala de Stiinta si Tehnologie Politehnica Bucuresti) pune la dispoziția consultanților documentele proiectului SPPS-PRO (Anexa 3 Formularul de aplicatie, Anexa 3.1 graficul activităților etc.) şi spaţiul necesar desfăşurării activităţilor acestora. Din punct de vedere logistic, pentru o implementare optimă a acestei activități, beneficiarul va pune la dispoziția echipei de proiect următoarele: un sediu complet echipat și mobilat (birouri, scaune, dulapuri, conexiune la internet, imprimantă etc.), sălile (dotate cu dispozitive multimedia) necesare desfășurării activității și platforma educațională Moodle.

**Confidențialitate.** Consultantul nu trebuie sa comunice niciunei persoane sau entități vreo informație confidențială obținută pe parcursul realizării serviciilor propuse.

**Drepturi de proprietate intelectuală.** Toate documentele elaborate sau pregătite de către Consultant pentru Beneficiar în cursul îndeplinirii serviciilor vor avea caracter confidențial și vor deveni și rămâne proprietatea absolută a Beneficiarului. Consultantul va transmite toată această documentație către Beneficiar până la termenul final stabilit prin Contract sau până la expirarea acestuia.